ABBOZZ TA' BAĠIT EMENDATORJU Nru 7 GĦALL-BAĠIT ĠENERALI TAL-2014 DIKJARAZZJONI ĠENERALI TAD-DĦUL DIKJARAZZJONI TAN-NEFQA TAQSIMA B'TAQSIMA Taqsima III – Il-Kummissjoni /* COM/2014/0650 final */





ABBOZZ TA' BAĠIT EMENDATORJU Nru 7 GĦALL-BAĠIT ĠENERALI TAL-2014 DIKJARAZZJONI ĠENERALI TAD-DĦUL DIKJARAZZJONI TAN-NEFQA TAQSIMA B'TAQSIMA Taqsima III – Il-Kummissjoni Wara li kkunsidrat: – it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, – ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-Regolament Finanzjarju applikabbli għall-baġit ġenerali tal-Unjoni[1], u b’mod partikolari l-Artikolu 41 tiegħu, – ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020[2], u b’mod partikolari l-Artikolu 13 tiegħu, – il-baġit ġenerali tal-Unjoni Ewropea għas-sena finanzjarja 2014 adottat fl-20 ta’ Novembru 2013[3], – il-baġit emendatorju Nru 1/2014[4], adottat fis-16 ta' April 2014, – l-abbozz ta' baġit emendatorju Nru 2/2014[5], adottat fil-15 ta' April 2014, – l-abbozz ta' baġit emendatorju Nru 3/2014[6], adottat fit-28 ta' Mejju 2014, – l-abbozz ta’ baġit emendatorju Nru 4/2014[7], adottat fid-9 ta’ Lulju 2014, kif emendat fis-16 ta' Ottubru 2014[8], – l-abbozz ta' baġit emendatorju Nru 5/2014[9], adottat fit-8 ta' Settembru 2014, – l-abbozz ta' baġit emendatorju Nru 6/2014[10], adottat fis-17 ta' Ottubru 2014, Il-Kummissjoni Ewropea b'dan tippreżenta lill-awtorità tal-baġit l-abbozz ta’ baġit emendatorju Nru 7 għall-baġit tal-2014. BIDLIET FID-DIKJARAZZJONI TAD-DĦUL U N-NEFQA TAQSIMA B'TAQSIMA Il-bidliet fid-dikjarazzjoni tad-dħul u n-nefqa taqsima b'taqsima huma disponibbli fuq il-EUR-Lex (http://eur-lex.europa.eu/budget/www/index-mt.htm. Verżjoni bl-Ingliż tal-bidliet għal din id-dikjarazzjoni hija mehmuża għall-informazzjoni bħala anness baġitarju. WERREJ 1. Introduzzjoni. 3 2. Mobilizzazzjoni tal-Fond ta' Solidarjetà tal-UE.. 3 2.1 Is-Serbja – Għargħar.. 3 2.2 Il-Kroazja – Għargħar.. 4 2.3 Il-Bulgarija – Għargħar.. 5 3. Finanzjament.. 7 4. Tabella sommarja skont l-intestatura tal-QFP.. 8 1. Introduzzjoni L-Abbozz ta' Baġit Emendatorju (ABE) Nru 7 għas-sena 2014 ikopri l-mobilizzazzjoni tal-Fond ta' Solidarjetà tal-UE għall-ammont ta' EUR 79 726 440 f'approprjazzjonijiet ta' impenn u ta' pagament. Il-mobilizzazzjoni hija marbuta ma' għargħar fis-Serbja u l-Kroazja f’Mejju 2014 u ma' għargħar fil-Bulgarija f’Ġunju 2014. 2. Mobilizzazzjoni tal-Fond ta' Solidarjetà tal-UE Matul ix-xahar ta’ Mejju 2014, maltemp kbir laqat partijiet kbar tar-Repubblika tas-Serbja u fi grad inqas lill-Kroazja, li wassal għal għargħar li kien fost l-aktar qalil fl-istorja riċenti, li kkawża l-qerda massiva ta’ infrastruttura pubblika u privata, kif ukoll li għamel ħsara lil mijiet ta’ eluf ta’ familji. Xahar wara, xita qawwija u qalila li qabżet in-normi klimatiċi tax-xahar b'erba’ darbiet affettwat partijiet tar-Repubblika tal-Bulgarija biex wasslet għal għargħar u tfixkil serju. Il-Kummissjoni wettqet analiżi bir-reqqa ta’ dawn it-tliet talbiet skont ir-Regolament tal-Kunsill (KE) Nru 2012/2002 li jistabbilixxi l-Fond ta’ Solidarjetà tal-Unjoni Ewropea[11] kif emendat bir-Regolament (UE) Nru 661/2014 tal-Parlament Ewropew u tal-Kunsill[12] (minn hawn 'il quddiem "ir-Regolament"), u b’mod partikolari l-Artikoli 2, 3 u 4 tiegħu. L-iktar elementi importanti tal-valutazzjonijiet jinsabu fil-qosor hawn taħt. 2.1 Is-Serbja – Għargħar (1) Partijiet kbar tas-Serbja kienu affettwati minn kundizzjonijiet tat-temp severi matul Mejju 2014, li wasslu għal għargħar li kien fost l-agħar fl-istorja riċenti li kkawża qerda massiva tal-infrastruttura pubblika u privata, kif ukoll li għamel ħsara lil mijiet ta' eluf ta' familji. (2) L-applikazzjoni mis-Serbja, Stat eliġibbli skont it-tifsira tal-Artikolu (2)1 tar-Regolament, waslet fit-30 ta’ Lulju 2014, jiġifieri fi żmien il-perjodu stipulat ta’ 12-il ġimgħa wara li kienet irreġistrata l-ewwel ħsara fl-14 ta’ Mejju 2014. Informazzjoni aġġornata kienet provduta fit-18 ta’ Awwissu 2014. (3) L-għargħar huwa ta' oriġini naturali u għalhekk jaqa' fil-qasam ta' applikazzjoni tal-Fond ta' Solidarjetà. (4) L-awtoritajiet Serbi stmaw li l-ħsara diretta totali kkawżata mid-diżastru hi ta' EUR 1,1 biljun. Dan huwa bbażat fuq ir-riżultati tal-Valutazzjoni tal-Ħtiġijiet ta’ Rkupru mwettqa bil-parteċipazzjoni tal-UE u ta' organizzazzjonijiet internazzjonali immedjatament wara li seħħ id-diżastru. Dan l-ammont jirrappreżenta 3,8 % tal-ING tas-Serbja u jaqbeż il-livell limitu biex jiġi mmobilizzat il-Fond ta' Solidarjetà ta' EUR 174,7 miljun applikabbli għas-Serbja fl-2014 (jiġifieri 0,6 % tal-ING fuq il-bażi tad-dejta tal-2012). Peress li l-ħsara diretta totali stmata taqbeż il-livell limitu, id-diżastru jikkwalifika bħala "diżastru naturali maġġuri", skont l-Artikolu 2(2) tar-Regolament. L-għajnuna finanzjarja tista’ tintuża biss għal ħidmiet ta’ emerġenza u ta' rkupru essenzjali kif definiti fl-Artikolu 3 tar-Regolament. (5) Fir-rigward tal-impatt u l-konsegwenzi tad-diżastru, l-awtoritajiet Serbi jirrapportaw għargħar katastrofiku mifrux akkumpanjat minn turrenti, erożjoni u uqigħ tal-art, prinċipalment fuq ix-xmajjar Sava, Kolubara, it-Tamnava, Jadar, Zapadna Morava, Velika Morava, Mlava u Pek inklużi t-tributarji tagħhom. L-aktar li laqat ħażin l-għargħar kienu d-distretti ta’ Kolubara, Mačva, Moravicki, Pomoravlje, u parti minn Belgrad. Il-muniċipalitajiet affettwati għandhom popolazzjoni ta’ madwar 1,6 miljun ruħ, li minnhom 180 000 kienu jeħtieġu għajnuna. Kien hemm 60 vittma. Kważi 32 000 persuna kienu salvati miż-żoni affettwati mis-servizzi tal-emerġenza, madwar 5 000 minnhom kellhom jitpoġġew f’akkomodazzjoni temporanja. Ġiet meqruda 485 residenza, madwar 16 200 appartament u residenza ġarrbu ħsara. Il-minjieri miftuħa ta' Tamnava tal-Punent, Veliki Crljeni, kif ukoll partijiet tal-baċin tal-faħam ta' Kolubara ġew mgħarrqa. Dawn il-minjieri tal-faħam qed jipproduċu l-faħam għall-impjant tal-enerġija ewlieni "Nikola Tesla A" f’Obrenovac li jiġġenera madwar 63 % tal-elettriku għall-pajjiż kollu. Fil-maġġoranza tal-muniċipalitajiet affettwati l-provvista tal-ilma ġiet interrotta għal mhux aktar minn għaxart (10) ijiem u tibqa’ parzjalment imniġġsa. Barra minn hekk, l-għargħar laqat faċilitajiet tas-saħħa, skejjel, u netwerks tat-triq u ferrovjarji u kkaġuna ħsara serja għall-ambjent. L-għargħar huwa stmat li kkawża ħsara ekwivalenti għal 2,7 % tal-PDG u sa 2 % tal-PDG f'telf ekonomiku fl-2014 biss. Is-setturi ekonomiċi l-aktar milquta huma l-enerġija, l-estrazzjoni u l-agrikoltura iżda kienet ikkawżata wkoll ħsara sinifikanti fuq l-infrastruttura tat-trasport (toroq, pontijiet u linji ferrovjarji), kif ukoll fuq għadd ta’ faċilitajiet għall-protezzjoni tal-għargħar u tal-kosta. (6) Minbarra l-mobilizzazzjoni tal-forzi nazzjonali kollha disponibbli, kienet mitluba assistenza umanitarja u dik tal-protezzjoni ċivili internazzjonali b’mod bilaterali u multilaterali. Fuq in-naħa tal-UE, l-assistenza kienet provduta mill-Ġermanja, is-Slovenja, il-Bulgarija, l-Awstrija, ir-Repubblika Ċeka, Franza, id-Danimarka, ir-Rumanija, Spanja, il-Pajjiżi l-Baxxi u l-Polonja kkoordinata permezz tal-Mekkaniżmu tal-Unjoni Ewropea għall-Protezzjoni Ċivili. Timijiet internazzjonali għal operazzjonijiet ta’ salvataġġ mill-għargħar kif ukoll ippumpjar ta' kapaċità għolja ġew mobilizzati. Il-Kummissjoni Ewropea wkoll allokat ammont ta’ EUR 3 miljun għal għajnuna umanitarja kemm fil-Bosnja-Ħerzegovina kif ukoll fis-Serbja, biex tindirizza l-bżonnijiet immedjati ta’ dawk l-aktar vulnerabbli li ġew affettwati mid-diżastru, filwaqt li pprovdiet oġġetti tal-ikel u mhux tal-ikel, flus kontanti u kupuni, pajpijiet u tagħmir sanitarju. (7) L-ispiża għal operazzjonijiet ta' emerġenza essenzjali eliġibbli skont l-Artikolu 3(2) tar-Regolament, ġiet stmata mill-awtoritajiet Serbi li tammonta għal EUR 381,9 miljun u ġiet ippreżentata skont it-tipi ta' operazzjonijiet. L-akbar sehem tal-kost tal-operazzjonijiet ta' emerġenza (aktar minn EUR 202 miljun) jikkonċerna operazzjonijiet ta' rkupru fil-qasam tal-enerġija. It-tieni l-akbar sehem tal-kost jikkonċerna s-settur tat-trasport li jammonta għal EUR 106 miljun. (8) Diġà ġew allokati mill-ġdid EUR 30 miljun taħt l-Istrument għall-Assistenza ta’ Qabel l-Adeżjoni (IPA) sabiex jappoġġaw l-isforzi ta’ rkupru fuq żmien qasir. EUR 50 miljun addizzjonali se jkunu allokati sa tmiem is-sena biex jappoġġaw aktar l-irkupru u r-rikostruzzjoni tal-għargħar. Fondi taħt il-komponent ta’ kooperazzjoni transfruntiera tal-IPA se jintużaw biex jappoġġaw żoni tal-fruntiera bejn is-Serbja u l-Bosnja-Ħerzegovina għal ammont totali ta’ EUR 4 miljun. Barra minn hekk, il-Konferenza tad-Donaturi Internazzjonali, li saret fi Brussell fis-16 ta’ Lulju, irriżultat f’wegħdiet mill-Istati, organizzazzjonijiet internazzjonali u s-settur privat li jammontaw għal aktar minn EUR 986 miljun għas-Serbja, li minnhom EUR 106,8 miljun bħala għotjiet, il-bqija bħala self. Barra minn hekk, iktar minn EUR 41 miljun ġie mwiegħed għal attivitajiet transfruntieri. (9) L-awtoritajiet Serbi ma indikaw l-ebda kopertura tal-assigurazzjoni tal-kost eliġibbli. 2.2 Il-Kroazja – Għargħar (1) Il-parti tal-Lvant tal-Kroazja ntlaqtet mill-istess kundizzjonijiet tat-temp li affettwaw is-Serbja, li kkawżaw ħsara serja, għalkemm fi grad inqas. (2) L-applikazzjoni mill-Kroazja waslet fil-31 ta' Lulju 2014, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fis-17 ta' Mejju 2014. (3) L-għargħar huwa ta' oriġini naturali u għalhekk jaqa' fil-kamp ta' applikazzjoni tal-Fond ta' Solidarjetà. (4) L-awtoritajiet Kroati stmaw li l-ħsara diretta totali kkawżata mid-diżastru hi ta' EUR 297,6 miljun. Dan l-ammont jirrappreżenta 0,7 % tal-ING tal-Kroazja u jaqbeż il-livell limitu biex jiġi mmobilizzat il-Fond ta' Solidarjetà ta' EUR 254,2 miljun applikabbli għall-Kroazja fl-2014 (jiġifieri 0,6 % tal-ING fuq il-bażi tad-dejta tal-2012). Peress li l-ħsara diretta totali stmata taqbeż il-livell limitu, id-diżastru jikkwalifika bħala "diżastru naturali maġġuri", skont l-Artikolu 2(2) tar-Regolament. L-għajnuna finanzjarja tista’ tintuża biss għal ħidmiet ta’ emerġenza u ta' rkupru essenzjali kif definiti fl-Artikolu 3 tar-Regolament. (5) Fir-rigward tal-impatt u l-konsegwenzi tad-diżastru, l-awtoritajiet Kroati jirrappurtaw li l-għargħar laqat ħames kontej fil-baċir tax-xmara Sava li jinsabu fil-Lvant tal-pajjiż: Osijek-Baranja, Vukovar-Srijem, Brod-Posavina, Požega-Slavonija u Sisak-Moslavina. Il-livelli tal-ilma parzjalment qabeż l-ogħla li qatt ġie rreġistrat, u kkwalifika bħala għargħar ta' darba f'elf sena. L-għargħar ikkawża ħsara konsiderevoli fuq faċilitajiet residenzjali, kummerċjali, komunali u infrastrutturali, kif ukoll fuq għelejjel agrikoli u bhejjem. Aktar minn 26 000 persuna kellhom jiġu evakwati. In-netwerks tal-enerġija waqfu, it-toroq u l-pontijiet ġarrbu ħsarat serji u/jew ġew midfuna f’uqigħ tal-art jew tajn li tkaxkar. Madwar 2 700 binja residenzjali u aktar minn 4 000 binja tal-biedja sfaw mgħarrqa, li ħafna minnhom sofrew ħsara strutturali. (6) L-ispiża għal operazzjonijiet ta' emerġenza u rkupru essenzjali eliġibbli skont l-Artikolu 3(2) tar-Regolament, ġiet stmata mill-awtoritajiet Kroati li tammonta għal EUR 108,8 miljun u ġiet ippreżentata skont it-tipi ta' operazzjonijiet. L-akbar sehem tal-kost tal-operazzjonijiet ta' emerġenza (aktar minn EUR 38 miljun) jikkonċerna t-tiswija tal-infrastruttura tat-trasport. It-tieni l-akbar sehem tal-kost jikkonċerna s-servizzi ta' salvataġġ li jammonta għal EUR 24,7 miljun. (7) Ir-reġjuni milquta jaqgħu taħt il-kategorija ta' "reġjuni inqas żviluppati" taħt il-Fondi Ewropej Strutturali u ta' Investiment (2014-2020). L-awtoritajiet Kroati ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi tal-ESI għall-Kroazja għal miżuri ta' rkupru. Il-Mekkaniżmu tal-UE għall-Protezzjoni Ċivili ġie attivat biex jassisti b'insettiċidi għal bexx tan-nemus. (8) Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni tar-riskju tad-diżastru u l-immaniġġjar relatata man-natura tad-diżastru l-Kroazja qiegħda fil-proċess li timplimenta d-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji tal-għargħar (id-"Direttiva dwar l-Għargħar")[13]. Twettqu valutazzjonijiet tar-riskju tal-għargħar preliminari. Mapep tal-periklu tal-għargħar u mapep tar-riskju tal-għargħar kienu stabbiliti għal żewġ żoni pilota u jinsabu fi progress għal żoni oħra. Il-pjanijiet tal-immaniġġjar tar-riskju tal-għargħar jinsabu fil-fażi preparatorja iżda għadhom ma ġewx stabbiliti. (9) Fid-data tas-sottomissjoni tal-applikazzjoni l-Kroazja ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru. (10) L-awtoritajiet Kroati indikaw li l-ispiża eliġibbli ma hija koperta minn ebda assikurazzjoni. 2.3 Il-Bulgarija – Għargħar (1) Xahar wara, xi żoni fil-Bulgarija kienu milquta minn xita qawwija u intensa li qabżet in-normi klimatiċi tax-xahar b'erba’ darbiet li wasslet għal għargħar u tfixkil serju. (2) L-applikazzjoni mill-Bulgarija waslet fil-25 ta' Awwissu 2014, jiġifieri fi żmien il-perjodu stipulat ta' 12-il ġimgħa wara li kienu rreġistrati l-ewwel ħsarat fid-19 ta' Ġunju 2014. Fit-12 ta’ Settembru 2014 l-awtoritajiet Bulgari ppreżentaw informazzjoni aġġornata. (3) L-għargħar huwa ta' oriġini naturali u għalhekk jaqa' fil-kamp ta' applikazzjoni tal-Fond ta' Solidarjetà. (4) L-awtoritajiet Bulgari stmaw li l-ħsara diretta totali kkawżata mid-diżastru hi ta' EUR 311,3 miljun. Dan l-ammont jirrappreżenta 0,8 % tal-ING tal-Bulgarija u jaqbeż il-livell limitu biex jiġi mmobilizzat il-Fond ta' Solidarjetà ta' EUR 232,5 miljun applikabbli għall-Bulgarija fl-2014 (jiġifieri 0,6 % tal-ING fuq il-bażi tad-dejta tal-2012). Peress li l-ħsara diretta totali stmata taqbeż il-livell limitu, id-diżastru jikkwalifika bħala "diżastru naturali maġġuri", skont l-Artikolu 2(2) tar-Regolament. L-għajnuna finanzjarja tista’ tintuża biss għal ħidmiet ta’ emerġenza u ta' rkupru essenzjali kif definiti fl-Artikolu 3 tar-Regolament. (5) Fir-rigward tal-impatt u l-konsegwenzi tad-diżastru, l-awtoritajiet Bulgari jirrapportaw li mid-19 ta’ Ġunju 2014, bħala riżultat ta’ maltemp kbir, numru kbir ta’ bliet u rħula fil-Bulgarija kienu affettwati b’mod sinifikanti minn għargħar, b’mod partikolari fil-partijiet tal-Lvant, tal-Grigal u taċ-Ċentru tal-pajjiż. Ir-reġjuni ta’ Varna, Dobrich, Gabrovo, Veliko Tarnovo, Burgas, Montana, Kyustendil, Plovdiv, Haskovo, Yambol u r-reġjun ta' Sofia ġarrbu l-maġġoranza tal-ħsara. Fil-muniċipalità kostali ta’ Asparuhovo (Varna) xita qawwija u marimot qerdu d-djar u l-irziezet, billi għarrqu bini u toroq u qerdu l-karozzi. In-netwerks tal-elettriku u tal-komunikazzjoni madwar ir-reġjun ġew imfixkla. Għargħar f’daqqa, tifqigħ tax-xmajjar u uqigħ tal-art ikkawżaw diżgrazzji u ħsarat severi fir-reġjuni Severen tsentralen u Severoiztochen. Ġew irrappurtati 15-il diżgrazzja , eluf ġew milquta direttament u mijiet kellhom jiġu evakwati u pprovduti b’akkomodazzjoni temporanja. Saret ħsara lill-infrastruttura pubblika u lill-faċilitajiet fl-oqsma tal-enerġija, l-ilma u r-riżorsi tal-ilma, it-telekomunikazzjonijiet, it-trasport, is-saħħa, l-edukazzjoni, is-servizzi ta’ emerġenza, il-wirt kulturali u ż-żoni naturali protetti. Depożiti abbundanti ta’ ħamrija u skart imkaxkra, tifwir tad-drenaġġ u skariki ta’ ilma mormi iggravaw il-kundizzjonijiet tal-għajxien fiż-żoni affettwati. Bħala riżultat tal-għargħar, ġew attivati proċessi tal-uqigħ tal-art u tal-erożjoni. (6) L-ispiża għal operazzjonijiet ta' emerġenza u ta' rkupru essenzjali eliġibbli skont l-Artikolu 3(2) tar-Regolament, ġiet stmata mill-awtoritajiet Bulgari li tammonta għal EUR 285,4 miljun u ġiet ippreżentata skont it-tipi ta' operazzjonijiet. L-akbar sehem tal-kost tal-operazzjonijiet ta' emerġenza (aktar minn EUR 87 miljun) jikkonċerna l-iżgurar ta' infrastrutturi preventivi. Aktar minn 70 miljun huma stmati meħtieġa għat-tiswija tal-infrastruttura tat-trasport. (7) Ir-reġjuni milquta jaqgħu taħt il-kategorija ta' "reġjuni inqas żviluppati" taħt il-Fondi Ewropej Strutturali u ta' Investiment (2014-2020). L-awtoritajiet Bulgari ma indikawx lill-Kummissjoni l-ħsieb tagħhom li jallokaw mill-ġdid il-fondi mill-programm ta' Fondi tal-ESI għall-Bulgarija għal miżuri ta' rkupru. Ma saret l-ebda talba għall-għajnuna permezz tal-Mekkaniżmu tal-UE għall-Protezzjoni Ċivili. (8) Fir-rigward tal-implimentazzjoni tal-leġiżlazzjoni tal-Unjoni dwar il-prevenzjoni tar-riskju tad-diżastru u l-immaniġġjar relatat man-natura tad-diżastru l-Bulgarija ttrasponiet id-Direttiva 2007/60/KE tal-Parlament Ewropew u tal-Kunsill tat-23 ta’ Ottubru 2007 dwar il-valutazzjoni u l-immaniġġjar tar-riskji tal-għargħar (id-"Direttiva dwar l-Għargħar") fl-2010 fil-liġi nazzjonali u wettqet valutazzjoni tar-riskju tal-għargħar preliminari għal kull distrett tal-baċin tax-xmara abbażi ta’ metodoloġija għal valutazzjoni tal-periklu tal-għargħar u tar-riskju tal-għargħar żviluppata mill-Ministeru tal-Ambjent u l-Ilma. (9) Fid-data tas-sottomissjoni tal-applikazzjoni l-Bulgarija ma kinitx suġġetta għal proċedimenti ta’ ksur dwar il-leġiżlazzjoni tal-Unjoni relatata man-natura tad-diżastru. (10) L-awtoritajiet Bulgari indikaw li ħsara li tammonta għal madwar EUR 2,3 miljun fis-settur tas-saħħa hija koperta minn assigurazzjoni. Dan l-ammont ġie mnaqqas mill-ispiża eliġibbli. 3. Finanzjament Minħabba li s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-parti tal-ħsarat li taqbeż il-livell limitu (jiġifieri 0,6 % tal-ING jew EUR 3 biljun bil-prezzijiet tal-2002, skont liema minnhom ikun l-iżgħar ammont) għandha twassal għal intensità ta' għajnuna akbar minn ħsarat li jaslu sal-livell limitu. Ir-rata applikata fil-passat biex jiġu definiti l-allokazzjonijiet għal diżastri maġġuri hija ta' 2,5 % tal-ħsara diretta totali taħt il-livell limitu u 6 % għall-parti tal-ħsara 'l fuq minn dan. Il-metodoloġija biex jiġi kkalkulat il-Fond ta’ Solidarjetà kienet imfassla fir-Rapport Annwali tal-2002-2003 dwar il-Fond ta’ Solidarjetà u aċċettata mill-Kunsill u mill-Parlament Ewropew. Qiegħed jiġi propost li jkunu applikati l-istess persentaġġi u li jingħataw l-ammonti ta' għajnuna li ġejjin: Diżastru || Ħsarat diretti (miljun EUR) || Livell limitu ta' diżastru maġġuri (miljun EUR) || Spiża totali ta' operazzjonijiet eliġibbli (miljun EUR) || 2,5 % ta’ ħsara diretta sal-limitu (f’EUR) || 6 % ta’ ħsara diretta 'l fuq mil-limitu (f’EUR) || Limiti massimi applikati || Ammont totali tal-għajnuna proposta (f’EUR) Is-Serbja || 1 105,622 || 174,649 || 381,967 || 4 366 225 || 55 858 380 || le || 60 224 605 Il-Kroazja || 297,629 || 254,229 || 108,799 || 6 355 725 || 2 604 000 || le || 8 959 725 Il-Bulgarija || 311,328 || 232,502 || 285,440 || 5 812 550 || 4 729 560 || le || 10 542 110 TOTALI || || 79 726 440 Din hija t-tieni proposta għall-mobilizzazzjoni ta’ deċiżjoni tal-2014, u l-ammont totali ta’ għajnuna propost hawn fuq huwa konformi mad-dispożizzjonijiet tar-regolament Qafas Finanzjarju Pluriennali (QFP) li jipprevedu ammont totali ta’ EUR 530,6 miljun (EUR 500 miljun fi prezzijiet tal-2011). Bħala konklużjoni, huwa propost li jiġi mobilizzat il-Fond ta' Solidarjetà ta' kull wieħed minn dawn il-każijiet u biex jiddaħħlu l-approprjazzjonijiet għall-Kroazja u l-Bulgarija ta' EUR 19 501 835 fil-baġit tal-2014 fuq l-artikolu baġitarju 13 06 01 u l-approprjazzjonijiet korrispondenti ta' EUR 60 224 605 għas-Serbja fuq l-artikolu baġitarju 13 06 02 (dedikat għal pajjiżi ta' adeżjoni), f'approprjazzjonijiet kemm ta' impenn kif ukoll ta' pagament. Peress li l-Fond ta' Solidarjetà huwa strument speċjali kif definit fir-Regolament QFP, l-approprazzjonijiet korrispondenti għandhom jiġu bbaġittjati barra mil-livelli limitu tal-QFP korrispondenti. 4. Tabella sommarja skont l-intestatura tal-QFP Intestatura || Baġit 2014 (inkl. BE 1 u ABE 2-6/2014) || Abbozz ta' Baġit Emendatorju Nru 7/2014 || Baġit 2014 (inkl. BE 1 u ABE 2-7/2014) AI || AP || AI || AP || AI || AP 1. || Tkabbir intelliġenti u inklussiv || 63 986 340 779 || 66 374 487 058 || || || 63 986 340 779 || 66 374 487 058 Livell limitu || 63 973 000 000 || || || || 63 973 000 000 || Marġini || 75 989 221 || || || || 75 989 221 || 1a || Kompetittività għat-tkabbir u l-impjiegi || 16 484 010 779 || 12 028 322 326 || || || 16 484 010 779 || 12 028 322 326 Livell limitu || 16 560 000 000 || || || || 16 560 000 000 || Marġini || 75 989 221 || || || || 75 989 221 || 1b || Koeżjoni ekonomika soċjali u territorjali || 47 502 330 000 || 54 346 164 732 || || || 47 502 330 000 || 54 346 164 732 Livell limitu || 47 413 000 000 || || || || 47 413 000 000 || Marġini || -89 330 000 || || || || -89 330 000 || Strument ta' Flessibbiltà || 89 330 000 || || || || 89 330 000 || Marġini || 0 || || || || 0 || 2. || Tkabbir sostenibbli: ir-riżorsi naturali || 59 190 929 284 || 56 558 779 469 || || || 59 190 929 284 || 56 558 779 469 Livell limitu || 59 303 000 000 || || || || 59 303 000 000 || Marġini || 112 070 716 || || || || 112 070 716 || Li minnhom: Fond Agrikolu Ewropew ta’ Garanzija (FAEG) — Nefqa relatata mas-suq u pagamenti diretti || 43 778 100 000 || 43 776 956 403 || || || 43 778 100 000 || 43 776 956 403 Sottolimitu || 44 130 000 000 || || || || 44 130 000 000 || Trasferiment nett bejn il-FAEG u l-FAEŻR || 351 900 000 || || || || 351 900 000 || Marġini || || || || || || 3. || Sigurtà u ċittadinanza || 2 171 998 732 || 1 677 039 976 || || || 2 171 998 732 || 1 677 039 976 Livell limitu || 2 179 000 000 || || || || 2 179 000 000 || Marġini || 7 001 268 || || || || 7 001 268 || 4. || Ewropa Globali || 8 325 000 000 || 6 842 004 256 || || || 8 325 000 000 || 6 842 004 256 Livell limitu || 8 335 000 000 || || || || 8 335 000 000 || Marġini || 10 000 000 || || || || 10 000 000 || 5. || Amministrazzjoni || 8 404 610 581 || 8 405 483 381 || || || 8 404 610 581 || 8 405 483 381 Livell limitu || 8 721 000 000 || || || || 8 721 000 000 || Marġini || 316 389 419 || || || || 316 389 419 || Li minnhom: Nefqa amministrattiva tal-istituzzjonijiet || 6 797 485 938 || 6 798 358 738 || || || 6 797 485 938 || 6 798 358 738 Sottolimitu || 7 056 000 000 || || || || 7 056 000 000 || Marġini || 258 514 062 || || || || 258 514 062 || 6. || Kumpens || 28 600 000 || 28 600 000 || || || 28 600 000 || 28 600 000 Livell limitu || 29 000 000 || || || || 29 000 000 || Marġini || 400 000 || || || || 400 000 || Totali || 142 107 479 376 || 139 886 394 140 || || || 142 107 479 376 || 139 886 394 140 Livell limitu || 142 540 000 000 || 135 866 000 000 || || || 142 540 000 000 || 135 866 000 000 Strument ta' Flessibbiltà || 89 330 000 || || || || 89 330 000 || Marġini ta' Kontinġenza || || 4 026 700 000 || || || || 4 026 700 000 Marġini || 521 850 624 || 6 305 860 || || || 521 850 624 || 6 305 860 || Strumenti Speċjali || 503 179 528 || 403 149 428 || 79 726 440 || 79 726 440 || 582 905 968 || 482 875 868 Total Kumplessiv || 142 610 658 904 || 140 289 543 568 || 79 726 440 || 79 726 440 || 142 690 385 344 || 140 369 270 008 [1] ĠU L 298, 26.10.2012, p. 1. [2] ĠU L 347, 20.12.2013, p. 884. [3] ĠU L 51, 20.2.2014, p. 1. [4] ĠU L 204, 11.07.2014, p.1. [5] COM(2014) 234, 15.4.2014. [6] COM(2014) 329, 28.5.2014. [7] COM(2014) 461, 09.07.2014. [8] COM(2014) 641, 16.10.2014. [9] COM(2014) 564, 08.09.2014. [10] COM(2014) 649, 17.10.2014 [11] ĠU L 311, 14.11.2002, p.3. [12] ĠU L 189, 27.06.2014, p.143. [13] ĠU L 288, 6.11.2007, p.27.